Kåre Hauge

Kåre Hauge (født 11. november 1944 i Stavanger) var varaordfører i Sandnes for Arbeiderpartiet i perioden 2007-2011. Han fullførte politiskolen i 1967 og begynte i politiet i Sandnes samme år. Her var han fram 2003 da han nådde politiets pensjonsalder. Han var etter det ansatt som rådgiver på Rådgivningskontoret for kriminalitetsofre i halv stilling, frem til han ble varaordfører. Hauge var leder for Rogaland Politiforening i flere år og var også med i Politiforbundets sentralstyre i 4 år. Hauge var medlem av bystyret i perioden 1992-2011.

Etter perioden som varaordfører var Hauge leder av TV-aksjonen i Sandnes frem til og med 2013.

Referanser 

Lokalpolitikere i Sandnes
Ap-politikere i Rogaland
Norske politifolk
Norske fagforeningspersoner
Personer fra Stavanger kommune
Fødsler i 1944